Lietuvos Respublikos Vyriausybė

nutarimas

Dėl LIETUVOS RESPUBLIKOS SEIMO NUTARIMO „DĖL LIETUVOS RESPUBLIKOS SEIMO 2014 M. BIRŽELIO 26 D. NUTARIMO NR. XII-964 „DĖL LIETUVOS SVEIKATOS 2014–2025 METŲ PROGRAMOS PATVIRTINIMO“ PAKEITIMO“ IR LIETUVOS RESPUBLIKOS SEIMO NUTARIMO „DĖL LIETUVOS RESPUBLIKOS SEIMO 2015 M. BALANDŽIO 16 D. NUTARIMO NR. XII-1626 „DĖL NACIONALINĖS APLINKOS APSAUGOS STRATEGIJOS PATVIRTINIMO“ PAKEITIMO“ PROJEKTŲ PATEIKIMO LIETUVOS RESPUBLIKOS SEIMUI

2016 m. kovo 16 d. Nr. 264
Vilnius

Lietuvos Respublikos Vyriausybė nutaria:

1. Pritarti Lietuvos Respublikos Seimo nutarimo „Dėl Lietuvos Respublikos Seimo 2014 m. birželio 26 d. nutarimo Nr. XII-964 „Dėl Lietuvos sveikatos 2014–2025 metų programos patvirtinimo“ pakeitimo“ ir Lietuvos Respublikos Seimo nutarimo „Dėl Lietuvos Respublikos Seimo 2015 m. balandžio 16 d. nutarimo Nr. XII-1626 „Dėl Nacionalinės aplinkos apsaugos strategijos patvirtinimo“ pakeitimo“ projektams ir pateikti juos Lietuvos Respublikos Seimui.

2. Atsižvelgiant į tai, kad Lietuvos Respublikos sveikatos sistemos įstatymo Nr. I-552 6, 46, 61, 64 ir 67 straipsnių pakeitimo įstatymas Nr. XII-1957 ir Lietuvos Respublikos visuomenės sveikatos priežiūros įstatymo Nr. IX-886 6, 10 ir 34 straipsnių pakeitimo įstatymas Nr. XII-1958, kuriuos įgyvendinant buvo parengti Lietuvos Respublikos Seimo nutarimų projektai, įsigaliojo 2015 m. spalio 28 d. ir Lietuvos Respublikos Vyriausybei nebuvo suteikta laiko parengti įstatymų įgyvendinamuosius teisės aktus, prašyti Lietuvos Respublikos Seimą svarstyti nurodytus Lietuvos Respublikos Seimo nutarimų projektus skubos tvarka.

3. Įgalioti sveikatos apsaugos ministrą Jurą Poželą, o jam negalint dalyvauti – sveikatos apsaugos viceministrę Jadvygą Zinkevičiūtę atstovauti Lietuvos Respublikos Vyriausybei, svarstant nurodytus Lietuvos Respublikos Seimo nutarimų projektus Lietuvos Respublikos Seime.

Finansų ministras, pavaduojantis

Ministrą Pirmininką	Rimantas Šadžius

Sveikatos apsaugos ministras	Juras Požela